CELEX: 62021CN0277
Language: da
Date: 2021-04-29 00:00:00
Title: Sag C-277/21: Anmodning om præjudiciel afgørelse indgivet af Conseil d’État (Belgien) den 29. april 2021 — Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoît de Maredsous ASBL og Pouvoir Organisateur des Centres PMS libres à Woluwé mod Institut des Comptes nationaux (ICN) og Banque nationale de Belgique

12.7.2021   
            
            
               DA
            
            
               Den Europæiske Unions Tidende
            
            
               C 278/30
            
         
      Anmodning om præjudiciel afgørelse indgivet af Conseil d’État (Belgien) den 29. april 2021 — Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoît de Maredsous ASBL og Pouvoir Organisateur des Centres PMS libres à Woluwé mod Institut des Comptes nationaux (ICN) og Banque nationale de Belgique
      (Sag C-277/21)
      (2021/C 278/43)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøgere: Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoît de Maredsous ASBL og Pouvoir Organisateur des Centres PMS libres à Woluwé
      
         Sagsøgte: Institut des Comptes nationaux (ICN) og Banque nationale de Belgique
      
         Præjudicielle spørgsmål
      
      
                  1)
               
               
                  Skal nr. 20 309, litra h), i bilag A til Europa-Parlamentets og Rådets forordning nr. 549/2013 (1) af 21. maj 2013 om det europæiske national- og regionalregnskabssystem i Den Europæiske Union fortolkes således, at en regulering, hvorefter en offentlig myndighed, der er kompetent på undervisningsområdet,
                  
                              —
                           
                           
                              godkender læseplanerne,
                           
                        
                              —
                           
                           
                              regulerer såvel undervisningens struktur som de prioriterede og specifikke opgaver, fastlægger en kontrol af betingelserne for indskrivning og bortvisning af elever, af lærerrådsafgørelser og af finansiel deltagelse, tilrettelægger grupperingen af uddannelsesinstitutioner inden for strukturerede netværk og kræver, at der udarbejdes uddannelsesmæssige og pædagogiske planer og planer for institutionen samt aflægges rapport om aktiviteterne,
                           
                        
                              —
                           
                           
                              tilrettelægger kontrol og tilsyn, navnlig vedrørende de underviste fag, undervisningens niveau og anvendelse af sproglovgivningen, dog ikke pædagogiske metoder, og
                           
                        
                              —
                           
                           
                              foreskriver et mindsteantal elever pr. klasse, linje, klassetrin eller andre underinddelinger, medmindre der foreligger en ministeriel dispensation,
                           
                        skal anses for at være »overdreven« som omhandlet i denne bestemmelse i en sådan grad, at den faktisk dikterer eller forpligter enhedernes generelle politik eller strategi på det pågældende aktivitetsområde?
               
            
                  2)
               
               
                  Skal nr. 20.15 i bilag A til samme forordning fortolkes således, at begrebet »generelle bestemmelser« omfatter specifikke regler, der udgør en »vedtægt«, som finder anvendelse på personalet ved nonprofitinstitutioner, der udøver virksomhed på undervisningsområdet, og som modtager finansiering fra en offentlig myndighed?
               
            
         (1)  EUT 2013, L 174, s. 1.